“ศบค.” เผยไทยป่วยโควิดเพิ่ม 188 ราย ดันยอดติดเชื้อสะสมพุ่ง 11,450 คน
“ศบค.” เผยไทยป่วยโควิดเพิ่ม 188 ราย ดันยอดติดเชื้อสะสมพุ่ง 11,450 คน 
“ศบค.” เผยไทยป่วยโควิดเพิ่ม 188 ราย ดันยอดติดเชื้อสะสมพุ่ง 11,450 คน
15 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (15 ม.ค.64) ระบุพบผู้ป่วยยืนยันติดเชื้อรายใหม่ 188 ราย โดยเป็นผู้ติดเชื้อในประเทศ 154 ราย มาจากระบบเฝ้าระวังและระบบบริการฯ 81 ราย และจากการค้นหาเชิงรุกในชุมชน 73 ราย เป็นผู้ที่เดินทางมาจากต่างประเทศ 34 ราย ในจำนวนนี้เป็นผู้ที่เข้าสถานกักกันที่รัฐจัดให้ (State Quiarantine) 21 ราย และผู้ที่ไม่ได้เข้า State Quarantine โดยมาจากเมียนมา 13 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 11,450 ราย แบ่งเป็นการติดเชื้อในประเทศ 9,204 ราย จากการตรวจคัดกรองเชิงรุก 3,260 ราย และเป็นผู้เดินทางมาจากต่างประเทศ 2,246 ราย อยู่ในสถานที่กักกันที่รัฐจัดให้ 1,650 ราย รักษาหายป่วยเพิ่ม 628 ราย รักษาหายแล้วรวม 8,288 ราย ยังรักษาอยู่ 3,093 ราย ไม่มีผู้เสียชีวิตเพิ่ม ทำให้จำนวนผู้เสียชีวิตสะสมคงอยู่ที่ 69 ราย